Document ID: /roh_data/filtered/swiss_laws_in_ROH.jsonl.gz/229

548.100

Lescha davart ils supplements da famiglia (LSF)

dals 08-02-2004 (versiun dals 01-01-2025)

acceptada dal pievel ils 8 da favrer 20041)

1. Disposiziuns generalas

Intent

Art.  1 1 Supplements da famiglia vegnan pajads per gulivar per part la grevezza finanziala tras in u tras plirs uffants. * 2 Ils   supplements   da   famiglia   per   lavurantas   e   per   lavurants   furman   ina cumplettaziun dal salari. Els na dastgan influenzar quel en nagina moda e maniera.

Art.  2 *

…

Dretg subsidiar

Art.  3 * 1 Uschenavant   che   questa   lescha   na   dispona   betg   autramain,   vegnan   applitgadas confurm al senn las prescripziuns da la lescha federala davart ils supplements da famiglia   (LSFam)2),   da   l'ordinaziun   ch'è   vegnida   relaschada   sin   basa   da   tala (OSFam)3)  e da la LAVS. E quai spezialmain areguard las disposiziuns davart la responsabladad da la patruna u dal patrun e davart ils acts chastiabels.

2. Supplements da famiglia

Tip e tariffa

Art.  4 * 1 Ils supplements da famiglia tenor questa lescha cumpiglian ils supplements per uffants e per scolaziun tenor las prescripziuns da la LSFam4).

2 … *

1) M dal 1. da fanadur 2003, 85; PCG 2003/2004, 390 2) CS 836.2 3) CS 836.21 4) CS 836.2 * tabellas da las modificaziuns a la fin dal relasch

1

548.100

3 L'autezza   dals   supplements   da   famiglia   sa   drizza   tenor   las   tariffas   da   la confederaziun,   importa   dentant   minimalmain   220   francs   per   ils   supplements   per uffants e 270 francs per ils supplements per scolaziun.

4 Sche la situaziun finanziala da las cassas da cumpensaziun per famiglias permetta quai, ha la regenza il dretg dad auzar las tariffas minimalas.

Art.  5 *

Art.  6 *

Art.  7 *

Art.  8 *

…

…

…

…

Annunzia e pajament

Art.  9 1 Il dretg da survegnir supplements da famiglia sto vegnir fatg valair tar la cassa da cumpensaziun per famiglias cumpetenta. La regenza regla ils detagls da l'annunzia e da l'obligaziun d'annunzia.

2 Las cassas da cumpensaziun per famiglias fixeschan ils supplements da famiglia.

Las patrunas ed ils patruns pajan ils supplements a las lavurantas ed als lavurants tenor las instrucziuns da la cassa da cumpensaziun per famiglias cumpetenta.

3 … * 4 … *

Art.  10 *

…

3. Organisaziun

Posts executivs

Art.  11 1 Ils posts executivs èn:

a)

b)

c)

la cassa da cumpensaziun per famiglias dal chantun Grischun;

ils posts da rendaquint renconuschids;

las cassas privatas da cumpensaziun per famiglias, ch'èn renconuschidas da las federaziuns professiunalas;

las patrunas ed ils patruns;

d)

e) * las cassas da cumpensaziun per famiglias che vegnan manadas da las cassas

da cumpensaziun da la AVS.

2

548.100

Cooperaziun dals uffizis chantunals e da las vischnancas

Art.  11a * 1 Ils uffizis chantunals e las vischnancas dattan a las cassas da cumpensaziun per famiglias gratuitamain las infurmaziuns ch'èn necessarias per exequir questa lescha.

2 Las incumbensas che resultan en las vischnancas vegnan ademplidas da las filialas da   la   AVS   tenor   las   directivas   da   la   cassa   da   cumpensaziun   per   famiglias   dal chantun Grischun.

3 Las vischnancas surpiglian ils custs administrativs ch'èn colliads cun quai.

Cassa chantunala

Art.  12 * 1 Sut il num "cassa da cumpensaziun per famiglias dal chantun Grischun" maina il chantun ina cassa chantunala sco institut autonom da dretg public cun sedia a Cuira.

La gestiun da questa cassa vegn surpigliada da l'institut d'assicuranza sociala dal chantun Grischun (IAS).

2 Areguard la surpigliada da la gestiun da la cassa chantunala da cumpensaziun per famiglias   è   il   IAS   suttamess   a   la   medema   surveglianza   tras   la   cumissiun administrativa sco per sias ulteriuras fatschentas. Il post da revisiun dal IAS è a medem   temp   il   post   da   revisiun   da   la   cassa   da   cumpensaziun   per   famiglias   dal chantun Grischun.

Posts da rendaquint renconuschids

Art.  13 * 1 Uschenavant ch'i pertutga ils supplements da famiglia per persunas cun activitad da gudogn, po la cassa chantunala transferir l'execuziun da la lescha a las cassas da cumpensaziun   sindicalas   da   la   AVS   (posts   da   rendaquint)   e   far   contracts correspundents.

2 Ils posts da rendaquint ston far giu periodicamain quint cun la cassa chantunala davart las contribuziuns e davart ils supplements da famiglia pajads e dar al IAS las infurmaziuns, ils documents, ils rapports e las indicaziuns statisticas ch'el pretenda.

Cassas privatas da cumpensaziun per famiglias renconuschidas *

Art.  14 1 Las cassas privatas da cumpensaziun existentas per famiglias èn renconuschidas, sch'ellas dattan la garanzia per in'activitad reglada e legala.

2 La   fundaziun   da   novas   cassas   professiunalas   ed   interprofessiunalas   da cumpensaziun per famiglias en il senn da l'artitgel 14 litera a LSFam5) è exclusa. * 3 Sch'ina cassa privata da cumpensaziun per famiglias n'ademplescha betg pli las premissas legalas e sch'ella na restabilescha betg las relaziuns legalas entaifer in termin adequat, revochescha la regenza la renconuschientscha. * 4 Las   cassas   da   cumpensaziun   per   famiglias   che   vegnan   manadas   da   cassas   da cumpensaziun da la AVS tenor l'artitgel 11 litera e da questa lescha s'annunzian tar la cassa chantunala. *

5) CS 836.2

3

548.100

5 In   eventual   surpli   da   liquidaziun   suenter   la   schliaziun   d'ina   cassa   privata   da cumpensaziun   per   famiglias   vegn   duvrà   tenor   ses   statuts.   Sch'ina   disposiziun statutara manca, croda il surpli en il fond da gulivaziun da grevezzas.

6 Tant las cassas da cumpensaziun per famiglias ch'èn renconuschidas e ch'èn activas en  il  chantun  Grischun  e  che  vegnan  manadas  sin  basa  privata  sco  er  talas  che vegnan   manadas   da   cassas   da   cumpensaziun   da   la   AVS   ston   dar   al   IAS   las infurmaziuns,   ils   documents,   ils   rapports   e   las   indicaziuns   statisticas   ch'el pretenda. *

Appartegnientscha a la cassa

Art.  15 1 Tut   las   patrunas   e   tut   ils   patruns,   tut   las   persunas   cun   activitad   da   gudogn independenta sco er tut las lavurantas e tut ils lavurants da patrunas e da patruns che n'han   betg   in'obligaziun   da   pajar   contribuziuns   ston   daventar   commembras   e commembers da la cassa chantunala da cumpensaziun per famiglias, sche questas patrunas e sche quests patruns n'èn betg commembras e commembers d'ina cassa da cumpensaziun per famiglias renconuschida che vegn manada sin basa privata u che vegn manada d'ina cassa da cumpensaziun da la AVS. Las persunas senza activitad da gudogn han – independentamain da lur appartegnientscha ad ina cassa tenor la LAVS – da far valair il dretg da survegnir supplements da famiglia tar la cassa chantunala. * 2 Patrunas   e   patruns,   persunas   cun   activitad   da   gudogn   independenta   sco   er lavurantas e lavurants da patrunas e da patruns che n'han betg in'obligaziun da pajar contribuziuns   ston   daventar   commembras   e   commembers   da   las   cassas   da cumpensaziun per famiglias che vegnan manadas sin basa privata respectivamain che vegnan manadas da cassas da cumpensaziun da la AVS, sche questas patrunas e sche quests patruns fan part d'ina federaziun da fundaturas e da fundaturs. * 3 Patrunas   e   patruns,   da   las   qualas   e   dals   quals   ils   custs   da   manaschi   vegnan surpigliads   principalmain   dal   chantun   e   da   las   vischnancas,   ston   daventar commembras e commembers da la cassa chantunala da cumpensaziun per famiglias.

4 Il IAS controllescha l'appartegnientscha a la cassa. *

4

548.100

4. Finanziaziun e gulivaziun da grevezzas

Art.  16 *

Finanziaziun dals supplements da famiglia per persunas cun activitad da gudogn, fond da reservas

1 Las   cassas   da   cumpensaziun   per   famiglias   incasseschan   da   las   patrunas   e   dals patruns e da las persunas cun activitad da gudogn independenta ch'èn associads ad ellas sco er da las lavurantas e dals lavurants da patrunas e da patruns che n'han betg in'obligaziun   da   pajar   contribuziuns   e   ch'èn   associads   ad   ellas   contribuziuns   en pertschients da la summa dals salaris ch'è suttamessa a las contribuziuns da la AVS respectivamain   da   l'entrada   ch'è   suttamessa   a   las   contribuziuns   da   la   AVS.   La summa   da   las   contribuziuns   serva   a   finanziar   ils   supplements   da   famiglia   per persunas cun in'activitad da gudogn, ils custs d'administraziun, la taxa da gulivaziun sco er ad augmentar in fond da reservas.

2 Entaifer ina cassa da cumpensaziun per famiglias sto vegnir incassada la medema tariffa da contribuziun sin la summa dal salari da las lavurantas e dals lavurants ch'è suttamessa a las contribuziuns da la AVS e sin l'entrada da las persunas cun activitad da gudogn independenta ch'è suttamessa a las contribuziuns da la AVS.

3 La regenza fixescha las contribuziuns che las patrunas ed ils patruns, las persunas cun activitad da gudogn independenta ch'èn associads a la cassa chantunala sco er las lavurantas ed ils lavurants da patrunas e da patruns che n'han betg in'obligaziun da pajar contribuziuns e ch'èn associads ad ella, ston pajar. Questa contribuziun dastga importar maximalmain 2,4 pertschient da la summa dal salari ch'è suttamessa a  las  contribuziuns  da  la  AVS  respectivamain  da  l'entrada  ch'è  suttamessa  a  las contribuziuns da la AVS.

Art.  17 *

Finanziaziun dals supplements da famiglia per persunas senza activitad da gudogn

1 Ils supplements da famiglia per persunas senza activitad da gudogn inclusiv ils custs d'administraziun vegnan finanziads dal chantun.

2 Davart ils supplements da famiglia a persunas senza activitad da gudogn sto vegnir manà in quint separà.

Art.  18

Gulivaziun da las grevezzas 1. taxa da gulivaziun

1 Las cassas da cumpensaziun per famiglias, ch'èn activas en il chantun Grischun, pajan   ina   contribuziun   annuala   per   gulivar   las   grevezzas.   Da   quels   daners   vegn alimentà in fond da gulivaziun che vegn administrà dal IAS. * 2 La   regenza   fixescha   l'autezza   da   la   taxa   da   gulivaziun.   Quella   importa maximalmain   0,3   pertschient   da   la   summa   dal   salari   ch'è   suttamessa   a   las contribuziuns respectivamain da l'entrada ch'è suttamessa a las contribuziuns da la AVS e ch'è limitada tenor l'artitgel 16 alinea 4 LSFam. *

5

548.100

3 La cassa da cumpensaziun chantunala per famiglias na sa participescha betg a la gulivaziun da las grevezzas. *

2. contribuziun da gulivaziun

Art.  19 1 Cassas, da las qualas las expensas imputablas surpassan ils retgavs imputabels, survegnan ina contribuziun da gulivaziun en l'autezza da la differenza.

2 Sco expensas imputablas valan:

a) * ils supplements a las persunas cun activitad da gudogn en il rom da las tariffas minimalas prescrittas sco er ulteriuras expensas dal quint da prestaziuns e da contribuziuns;

la taxa da gulivaziun;

b)

c) * … 3 Sco retgavs imputabels valan las contribuziuns da las patrunas e dals patruns, da las   persunas   cun   activitad   da   gudogn   independenta   sco   er   da   lavurantas   e   da lavurants   da   patrunas   e   da   patruns   che   n'han   betg   in'obligaziun   da   pajar contribuziuns, calculadas tenor la tariffa che vala per la cassa chantunala, sco er auters retgavs dal quint da prestaziuns e da contribuziuns. * 4 Cassas,   da   las   qualas   las   reservas   surpassan   las   expensas   annualas   ils   31   da december, na survegnan betg ina contribuziun da gulivaziun.

3. realisaziun

Art.  20 * 1 Il IAS incassescha las taxas da gulivaziun e paja las contribuziuns da gulivaziun.

2 Ils custs administrativs per realisar la gulivaziun da grevezzas vegnan surpigliads dal fond da gulivaziun e ston vegnir mess separadamain a quint a tal tras il IAS.

5. Giurisdicziun

Protesta

Art.  21 1 Cunter disposiziuns da las cassas da cumpensaziun per famiglias pon las persunas pertutgadas far protesta en scrit u – sch'ellas passan persunalmain speravia – a bucca tar   il   post   che   ha   disponì,   e   quai   entaifer   30   dis   dapi   la   communicaziun   da   la decisiun.

Recurs

Art.  22 1 Cunter   decisiuns   da   protesta   da   las   cassas   da   cumpensaziun   per   famiglias   poi vegnir fatg recurs entaifer 30 dis dapi la communicaziun da la decisiun da protesta tar la Dretgira superiura. *

6

548.100

Dispitas pervia da l'appartegnientscha a la cassa

Art.  23 1 En   cas   d'ina   dispita   pervia   da   l'appartegnientscha   a   la   cassa   pon   las   persunas pertutgadas appellar a la regenza.

2 Cunter la decisiun da la Regenza poi vegnir fatg recurs entaifer 30 dis dapi la communicaziun da la decisiun tar la Dretgira superiura. *

6. Disposiziuns finalas

Art.  24 1 La regenza relascha las disposiziuns executivas necessarias6).

Disposiziuns executivas

Cunvegnas interchantunalas

Art.  25 * 1 Concernent   la   submissiun   da   filialas   po   la   regenza   relaschar   regulaziuns   che divergeschan da la lescha e fixar cunvegnas correspundentas cun auters chantuns u cun cassas da cumpensaziun extrachantunalas per famiglias.

2 La fixaziun da talas cunvegnas po vegnir delegada a la cassa da cumpensaziun per famiglias dal chantun Grischun.

Art.  26 1 La lescha davart ils supplements da famiglia dals 26 d'october 19587) vegn abolida.

Aboliziun dal dretg vertent

Disposiziuns transitoricas

Art.  27 1 Per persunas cun activitad da gudogn independenta ch'eran suttamessas tenor il dretg vertent e che n'èn da nov betg pli suttamessas crodan – cun l'entrada en vigur da la LSFam8) – tant l'obligaziun da pajar contribuziuns sco er il dretg da survegnir prestaziuns. * 2 Prestaziuns che pertutgan il temp avant l'entrada en vigur da la LSFam vegnan pajadas suenter u vegnan pretendidas enavos tenor il dretg vertent. * 3 Contribuziuns ch'èn debitadas il temp avant l'entrada en vigur da la LSFam vegnan incassadas tenor il dretg vertent. * 4 La facultad ch'è vegnida augmentada per ils supplements da famiglia per persunas cun activitad da gudogn independenta vegn surdada proporziunalmain a las cassas da cumpensaziun per famiglias, e quai a norma da las contribuziuns ch'èn vegnidas pajadas ils onns 2004 fin 2008 tenor l'artitgel 17 alinea 1 litera b dal dretg vertent. *

6) DG 548.120 7) CUL 1959, 1; midadas tenor il register da la CUL 8) CS 836.2

7

548.100

Art.  28 1 La regenza fixescha il termin da l'entrada en vigur da questa lescha9).

Entrada en vigur

9) messa en vigur cun CR dal 1. da zercladur 2004 per il 1. da schaner 2005

8

Tabella da las modificaziuns - tenor conclus

Conclus 08-02-2004 12-06-2008 12-06-2008 12-06-2008 12-06-2008 12-06-2008 12-06-2008 12-06-2008 12-06-2008 12-06-2008 12-06-2008 12-06-2008 12-06-2008 12-06-2008 12-06-2008 12-06-2008 12-06-2008 12-06-2008 12-06-2008 01-09-2012 01-09-2012 01-09-2012 01-09-2012 01-09-2012 01-09-2012 01-09-2012 01-09-2012 01-09-2012 01-09-2012 01-09-2012 01-09-2012 01-09-2012 01-09-2012 01-09-2012 01-09-2012 01-09-2012 01-09-2012 01-09-2012 01-09-2012 01-09-2012 14-06-2022 14-06-2022

Entrada en vigur 01-01-2005 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2013 01-01-2013 01-01-2013 01-01-2013 01-01-2013 01-01-2013 01-01-2013 01-01-2013 01-01-2013 01-01-2013 01-01-2013 01-01-2013 01-01-2013 01-01-2013 01-01-2013 01-01-2013 01-01-2013 01-01-2013 01-01-2013 01-01-2013 01-01-2013 01-01-2025 01-01-2025

Element relasch Art. 1 al. 1 Art. 3 Art. 4 Art. 9 al. 3 Art. 9 al. 4 Art. 11 al. 1, e)

Art. 11a Art. 14 Art. 14 al. 2 Art. 14 al. 3 Art. 14 al. 4 Art. 14 al. 6 Art. 17 Art. 18 al. 3 Art. 27 al. 1 Art. 27 al. 2 Art. 27 al. 3 Art. 27 al. 4 Art. 2 Art. 4 al. 2 Art. 5 Art. 6 Art. 7 Art. 8 Art. 10 Art. 12 Art. 13 Art. 14 al. 6 Art. 15 al. 1 Art. 15 al. 2 Art. 15 al. 4 Art. 16 Art. 18 al. 1 Art. 18 al. 2 Art. 19 al. 2, a)

Art. 19 al. 2, c)

Art. 19 al. 3 Art. 20 Art. 25 Art. 22 al. 1 Art. 23 al. 2

Modificaziun emprima versiun midada revisiun totala revisiun totala aboliziun aboliziun integraziun integraziun midada dal titel midada midada midada integraziun revisiun totala integraziun midada midada integraziun integraziun aboliziun aboliziun aboliziun aboliziun aboliziun aboliziun aboliziun revisiun totala revisiun totala midada midada midada midada revisiun totala midada midada midada aboliziun midada revisiun totala revisiun totala midada midada

548.100

Publicaziun en la CUL - - - - - - - - - - - - - - - - - - - - - - - - - - - - - - - - - - - - - - - - 2023-008 2023-008

9

548.100

Tabella da las modificaziuns - tenor element

Conclus 08-02-2004 12-06-2008 01-09-2012 12-06-2008 12-06-2008 01-09-2012 01-09-2012 01-09-2012 01-09-2012 01-09-2012 12-06-2008 12-06-2008 01-09-2012 12-06-2008 12-06-2008 01-09-2012 01-09-2012 12-06-2008 12-06-2008 12-06-2008 12-06-2008 12-06-2008 01-09-2012 01-09-2012 01-09-2012 01-09-2012 01-09-2012 12-06-2008 01-09-2012 01-09-2012 12-06-2008 01-09-2012 01-09-2012 01-09-2012 01-09-2012 14-06-2022 14-06-2022 01-09-2012 12-06-2008 12-06-2008 12-06-2008 12-06-2008

Entrada en vigur 01-01-2005 01-01-2009 01-01-2013 01-01-2009 01-01-2009 01-01-2013 01-01-2013 01-01-2013 01-01-2013 01-01-2013 01-01-2009 01-01-2009 01-01-2013 01-01-2009 01-01-2009 01-01-2013 01-01-2013 01-01-2009 01-01-2009 01-01-2009 01-01-2009 01-01-2009 01-01-2013 01-01-2013 01-01-2013 01-01-2013 01-01-2013 01-01-2009 01-01-2013 01-01-2013 01-01-2009 01-01-2013 01-01-2013 01-01-2013 01-01-2013 01-01-2025 01-01-2025 01-01-2013 01-01-2009 01-01-2009 01-01-2009 01-01-2009

Modificaziun emprima versiun midada aboliziun revisiun totala revisiun totala aboliziun aboliziun aboliziun aboliziun aboliziun aboliziun aboliziun aboliziun integraziun integraziun revisiun totala revisiun totala midada dal titel midada midada midada integraziun midada midada midada midada revisiun totala revisiun totala midada midada integraziun midada aboliziun midada revisiun totala midada midada revisiun totala midada midada integraziun integraziun

Publicaziun en la CUL - - - - - - - - - - - - - - - - - - - - - - - - - - - - - - - - - - - 2023-008 2023-008 - - - - 
Element relasch Art. 1 al. 1 Art. 2 Art. 3 Art. 4 Art. 4 al. 2 Art. 5 Art. 6 Art. 7 Art. 8 Art. 9 al. 3 Art. 9 al. 4 Art. 10 Art. 11 al. 1, e)

Art. 11a Art. 12 Art. 13 Art. 14 Art. 14 al. 2 Art. 14 al. 3 Art. 14 al. 4 Art. 14 al. 6 Art. 14 al. 6 Art. 15 al. 1 Art. 15 al. 2 Art. 15 al. 4 Art. 16 Art. 17 Art. 18 al. 1 Art. 18 al. 2 Art. 18 al. 3 Art. 19 al. 2, a)

Art. 19 al. 2, c)

Art. 19 al. 3 Art. 20 Art. 22 al. 1 Art. 23 al. 2 Art. 25 Art. 27 al. 1 Art. 27 al. 2 Art. 27 al. 3 Art. 27 al. 4

10